open-index/open-wikipedia-markdown huggingface dataset:
PageRank

**Page Rank**, Google-un veb səhifələrə 0-dan 10-a qədər verdiyi dəyər şkalasıdır. Bu dəyər ümumi olaraq xüsusi bir məzmuna bağlantı və keçid verən səhifə keyfiyyətinə bağlıdır. Page Rank dəyəri saytınızın Google axtarış mühərrikində internet istifadəçiləri tərəfindən axtarış aparıldığında ilk 10 nəticənin daxilində olmasını təmin edir. Google axtarış mühərriki, Stendford Universitetində doktoranturanı müdafiə edən iki tələbə Larri Peyc və Sergey Brin tərəfindən 1998-ci ildə qurulduğu zaman axtarış nəticələrini patentli Page Rank texnikası üzərində inkişaf etdirdilər, buna görə də Page Rank patenti də Google-a deyil Stendford Universitetinə məxsusdur. Google Page Rank A səhifəsindən B səhifəsinə keçid olduğunda bunu qeyd edər. Eyni zamanda səhifənin haqqının yeyilməməsi üçün bəzi məzmun analizləri də edər. Page Rank yəni səhifə dəyəri saytın təbii quruluşuna və link məzmununa uyğun olaraq saytın dəyərinin bir göstəricisidir. Google, eyni zamanda spam məqsədli saytları Google ban ilə cəzalandırıb bütün indexlərini silərkən, yeni açılan saytlarında sürətli bir şəkildə axtarış nəticələrində yüksəlməsinə maneə törədən Google Sandbox sistemlərini də istifadə etməkdədir. Sandbox-a girən bir veb səhifə 3–6 ay boyunca nə qədər yaxşı olursa olsun, Google tərəfindən sınanır və müəyyən bir müddətin sonunda axtarış nəticələrində daha yaxşı bir yerə gətirilir.
İtaliya Sosial Respublikası

**İtaliya Sosial Respublikası** () və ya **Salo Respublikası** – İkinci Dünya müharibəsində Nasist Almaniyasının dəstəyi ilə qurulan İtalyanın şimalındakı dövlət. 1943–1945-ci illərdə mövcud olmuşdu. Qurucusu və prezidenti Benito Mussolini idi.

Bu dövlət III Reyxin rəhbəri Adolf Hitlerin köməyi ilə qurulmuşdu. Müttəfiqlərin Sicilyada təşkil etdiyi "Haski hərəkatı"nda İtaliya Siciliyanı müdafiə edə bilməmiş və adanı tamamilə itirmişdi. Bundan sonra İtaliya, Appenin yarımadasının cənub hissəsini də tamamilə itirdi. Bu səbəbdən Mussolini və İtaliya faşist dairələrinin ali hakimiyyət orqanı olan "Böyük Faşist Şurası"nın üzvləri yeni bir ordunun hazırlanması və yeni bir dövlətin qurulmasının lazım olduğunu düşünürdü. Onlar bu düşüncələrini Romanın şimalında İtalya Sosial Respublikasını qurmaqla reallaşdırdılar. Eyni zamanda, İtaliya Sosial Respublikası ilə birlikdə "Respublikaçı Faşist Partiyası" da quruldu.

1945-ci il 25 aprel on doqquz aylıq İtaliya Sosial Respublikasının süqut etdiyi gündür və bu günü italyanlar "Qurtuluş günü" kimi qeyd edirlər. 27 apreldə isə Mussolini İtaliya partizanları tərəfindən öldürülmüş və "Loreto meydanı"nda başıaşağı asılaraq xalqa göstərilmişdi.

## Xarici keçidlər
* Axis History Factbook — Italy 

## Həmçinin bax
Balaca lord Fauntleroy (roman)

**Balaca lord Fauntleroy**  (; bəzi tərcümələrdə "Balaca lord") — ingilis-amerikan qadın yazıçısı və dramaturqu Frensis Eliza Börnetin ilk uşaq romanı. İlk dəfə hissələrlə 1885-ci ilin noyabrı və 1886-cı ilin oktyabrında "St.Nicolas" jurnalında çap olunmuşdur. Kitabın illustrasiyalarını isə Recinald Berç çəkmişdir. Kitab sonralar 20 dəfədən artıq nəşr olunmuşdur.

## Süjeti

Kapitan Errolun oğlu olan 7 yaşlı Sedrik İngiltərədən Amerikaya yollanır, atasının ölümündən sonra anası ilə yaşayır. O çox vaxt çəkmə təmizləyən Dik və baqqal Hobbsla ünsiyyətdə olurdu. Amma bir dəfə qraf Dorinkortun vəkili olan cənab Heviş adlı birisi onların evinə gələrək bildirir ki, Sedrik 2 böyük qardaşının ölümündən sonra yeganə varisdir və o mütləq İngiltərəyə qayıdıb lord Fauntleroy olmalıdır.

## Dəbə təsiri

Recinald Berç tərəfindən çəkilmiş Fauntleroyun kostyumu orta məktəb uşaqlarının rəsmi geyiminə böyük təsir göstərmişdir.

Fauntleroyun kostyumu İngiltərədə yaradılsa da, Amerikada olduğu kimi heç yerdə bu qədər populyar deyildi. Fauntleroyun klassik kostyumu qara məxməri vizitka və bu cür şəkildə dizə qədər olan şalvardan, büzmələnmiş krujevalı  böyük yaxalıqlı köynəkdən ibarət idi. Bu cür geyim XX əsrin əvvəllərinə qədər dəbdə olur. Çoxlu oğlan uşaqları Fauntleroyun kostyumunu geyinməsələr də, onun bəzi hissələrindən — bant və naxışlı köynəkdən istifadə edirdilər. Bu cür görkəm 3-8 yaşlı uşaqlar arasında populyar idi.

Bu cür geyim stili XVIII əsrdə I Karlın sarayının əhatəsində olan uşaqlar arasında dəbdə olan “Van Deyk” (*Van Dyke*) stilinin variantı idi. Tomas Geynsboronun "Mavi geyimli oğlan" (*"The Blue Boy"*) rəsm əsəri ** "Van Deyk"**  stilini nümayiş etdirir.

Birinci Dünya müharibəsinə qədər 10 yaşına qədər olan bütün uşaqlar Fauntleroy kostyumuna xas olan dizə qədər şalvar geyinirdilər.

## Xarici keçidlər
*Balaca lord Fauntleroy — Gutenberg.org
Rejans

**Kafe de la Rejans** - məşhur Paris kafesi, XVII-XVIII əsrlərdə şahmat oyununun mərkəzi kimi məşhurlaşmışdır. Bu kafedə öz dövrünün ən tanınmış şahmatçıları olmuş və şahmat partiyaları oynamışdılar.

Parisdə ilk kafelərdən biri 1681-ci ildə  fr. Café de la Place du Palais-Royal adlı kafe olmuş və 1715-ci ildən sonra öz adını dəyişmişdir. Kafenin yeni adı  azyaşlı kral XV Lüdoviqin əvəzinə ölkəni idarə edən Orleanlı II Filippin dövru sayılan Regentlik dövrünün ( 1715-1723) adı ilə adlandırılmışdır.
Lakin kafe öz adını saxladı. 1740-cı ildən başlayaraq Paris şahmatçıları əvvəllər şahmat partiyası oynadıqları “Prokop” kafesinə yox, məhz bura gəlməyə başladılar.

Kafenin daimi müştəriləri sırasında Deni Didro, Jan-Jak Russo, Fransua-Andre Fillidor, Napoleon Bonapart və Bencamin Franklin kimi məşhur şəxslərə rast gəlmək olardı.Didro özünün “Le neveu de Rameau” ( “Qardaş oğlu Ramo” ) kitabında bu kafenin təsvirini vermişdir.

Kafe uzun illər 1798-ci ildə Napoleonun oynadığı mərmər şahmat stolu ilə fəxr etmişdir. Bu kafedə şahmatdan əlavə bilyard və dama oyunu da oynanılmışdır. 1858-1859-cu illərdə Avropaya səfəri zamanı amerikalı məşhur şahmatçı Pol Mörfi bu kafedə tez-tez olurmuş. Hətta o burada Qarviçi 5,5-2,5 hesabı ilə məğlub etmişdir. 1894-cu ildə bu kafe ilə Sankt-Peterburqda yerləşən kafe ilə məsafəli (distansiyalı) şahmat turniri keçirilmişdir.

1910-cu ildə kafenin sahibi dəyişildi və bu kafe restoran görkəminə salındı.Keçmiş kafenin bəzi dekorasiyaları restoranda 1950-ci illərin ortalarına qədər qalmışdır.
Yana Matiasovska-Ağayeva

**Yana Matiasovska-Ağayeva** () — Slovak əsilli Azərbaycan voleybolçusu, Türkiyənin Nilufər Bələdiyəspor komandasının şərəfini qoruyur.

Yana voleybola məktəbli olarkən Slovakiya voleybol məktəbində başlayıb. Məktəbdə oxuyanda müəllimlərindən biri voleybol məşqçisi olub. O, həmişə Yanaya gəl voleybol oyna, boyun da yaxşıdır deyirmiş. Əvvəlcə tərəddüd içərisində olub. Bir gün test tapşırığını pis yazan Yana, düşünür ki, gedib voleybolçu olacaq. 2000-ci ildən peşəkar olaraq voleybol klublarında çıxış etməyə başlayır. 5 il ərzində ölkəsinin ən güclü klubunda forma geyir. Məktəbi bitirəndən sonra Amerikaya təhsilini davam etdirməyə gedir. Orada bir universitet komandasında oynayır və yenə də oynadıqları çempionatların əksəriyyətində qalib olur. Daha sonra Rusiyaya gəlib ilyarım Uraloçkada oynayır. 2010-cu ildə Azərreylə transfer olunur. Burda Çağırış kubokunu qazanan Yana Azərbaycanda yerli voleybolçu kimi qalmaq təklifini qəbul edir. 2012-2013-cü illərdə o, Cənubi Koreyanın ən güclülərindən sayılan Suwon Hyundai E&C Hillstate klubunda çıxış edir. 2013-cü ildən Bakının "Azəryol" komandasının üzvüdür. 2014-cü ildə Superliqanın gümüş medallarına yiyələndikdən sonra klubu tərk etmişdir. 2014-cü ildə Atom klubuna transfer olunsa da, mövsümün ortasında əsas heyətdə az hallarda yer aldığına görə oranı tərk edib Bələdiyəspor Çanaqqala-ya yollanır.

## Xüsusiyyətləri
*Boy: *199 sm*
*Çəki: *82 kq*
*Mövqe: *Hücumçu*
*Blok yüksəkliyi: *300 sm*
*Hücum yüksəkliyi: *319 sm*
*Nömrə: *10*

## Oynadığı klublar

## Klubla qazandığı uğurlar
*"Slovakiya çempionu", 2001/2002
*"Çex-Slovak Kuboku", 2-ci yer 2002/2003
*"CEV Kuboku" 1/4 final mərhələsi, 2003/2004
*"İlin ən yaxşı debüt edən voleybolçusu", 2005
*"Big East Conference", 1-ci yer, 2005/2006 , 2006/2007, 2008/2009
*"Rusiya Superliqası", 3-cü yer, 2009
*"CEV Kuboku", 2-ci yer, 2009
*"Rusiya Superliqası", 4-cü yer, 2009/2010
*"CEV Kuboku", 4-cü yer, 2009/2010
*"Azərbaycan Superliqası", 2-ci yer, 2010/2011
*"Çağırış Kuboku", 1-ci yer, 2010/2011

## Meydançadan kənar həyatı
*Sevdiyi yemək: Salmon balığı, dondurma
*Sevdiyi komanda: Slovakiya Milli Hokkey Yığması
*Xoşladığı kitab: Xaç atası
*Musiqi: Black Eyed Peas qrupu
*Təhsil: İqtisadi təhlil və proqnozlaşdırma
*Məşğuliyyət: Qiraət, kino və idman oyunları izləmək
*Sevdiyi filmlər: Unudulmaz titanlar, Xoşbəxt ayaqlar, Bacarırsan yaxala, Matrix və s.
*Devizi: Özünə güvən və heç vaxt təslim olma!

## İstinadlar
Müsəlmanların məsumiyyəti (film, 2012)

**Müsəlmanların məsumiyyəti** ()- əvvəllər "**Səhra mübarizləri**" () ilə "**Bin Laden təqsirsizliyi**" () adı ilə tanınan, 2012 istehsalı olan İslam əleyhdarı film. Film, İslam peyğəmbəri Məhəmməd haqqındadır. Filmin təqdimat videoları, ərəb dublaj ilə nəşr olundu və 11 sentyabr 2012 tarixində ABŞ-yə diplomatik məqsədlərlə edilən hücumlar əsnasında filmdən bəhs edilmişdir. Bu hücumlardan biri Misirin Qahirə şəhərində Amerika Birləşmiş Ştatlarının səfirliyi qarşısında edilmiş qarışıqlıq idi. Digər hücumlar  Liviyanın Benqazi şəhərində başda ABŞ konsulluğu olmaqla digər ABŞ obyektlərinə edilmişdir. Hücum nəticəsində səfir Kristofer Stivens daxil olmaq üzrə ABŞ diplomatik personalından ən azı dörd nəfər və həmçinin on Liviya təhlükəsizlik zabiti öldürülmüşdür.

## İstinadlar

## Xarici keçidlər
* Who is Mohammad 
* Mohammad the prophet
Cümə, ayın 13-ü (filmin seriyaları)

**Cümə, ayın 13-ü (filmin seriyaları)** - "Cümə, ayın 13-ü" filminin seriyalarını ehtiva edir. Filmdə baş rolu qatil Ceyson Vurxiz ifa edir. Ceyson uşaq vaxtında göldə batmışdır. Bir müddət keçdikdən sonra cümə günündə dirilərək, insanları öldürməyə başlayır. Orijinal filmin əsasında bir çox romanlar, komikslər çəkilmişdir. Ceyson Vurxiz dünya kinematoqrafiyasında tanınmış simalardan biridir.

## Filmin seriyaları

## Xarici keçidlər

* Fridaythe13thfilms.com
Padşah məscidi

**Padşah məscidi** () — Pakistanın Pəncab bölgəsinin Lahor şəhərində yerləşən tarixi məscid. Məscid 1671-ci ildə Sultan Övrəngzebin maliyyələşdirməsi ilə inşa olunmağa başlayıb, 1673-cü ildə inşaat başa çatdırılmışdır. Məscid dünyada böyüklüyünə görə beşinci, Pakistan və Cənubi Asiyada ikinci yeri tutub. Monqol dövrünün əzəmətini, gücünü özündə əks etdirən bu memarlıq abidəsi Pakistana xeyli sayda turist cəlb edir. Məscidin əsas ibadət zalında 5 min nəfər ibadət edə bilər. həyətdə isə eyni anda 95 min nəfərin ibadət etməsi mümkündür. Bura 1673-cü ildən 1986-cı ilədək (313 il boyunca) dünyanın ən böyük məscidi olmuşdur. Padşah məscidinin 13.9 m hündürlükdə inşa edilmiş 4 minarəsi var. 1993-cü ildə Pakistan hökuməti Padişah məscidini YUNESKO-nun mədəni iris siyahısına salmağı təklif edir.

Padşah məscidinin memarlıq üslubu və dizaynı Hindistanda, Dehli şəhərində yerləşən Cama məscidinə bənzəyir. Adıçəkilən tikili 1648-ci ildə Sultan Övrəngzeb atası Sultan Şahcahan tərəfindən inşa etdirilib. Onun dizaynı İslam, Fars, Mərkəzi Asiya və Hindistan memarlıqları üslubunda işlənmişdir. Əsas ibadət zalına gedən pilləkanlar Sange Alvi ilə (rəngarəng mərmər) işlənib. Əsas ibadət zalının interiyeri suvaqla işlənib və mozaik mərmərlər, freskalar ilə zəngin dekor edilib.

## Xarici keçidlər
* Memarlıq İcmalı:Padşah məscidi
Məkkə məscidi

**Məkkə məscidi** — Heydərabadda, Pəncabdakı ən qədim məscidlərdəndir. Həmçinin o, Hindistanın ən böyük məscidlərindəndir. Məkkə məscidi Heydərabadın qədim irsinə daxildir.  Məhəmməd Qulu Qütb Şah “Qütb şahilər” nəslinin 5-ci hökmdarı olmuşdur. Onun təşəbbüsü ilə Məkkədən daşlar gətirilir və məscidin inşasına başlanır. Sonradan məscidə Şahın adı verilir. Məscid binası Şahın saldıracağı şəhərin mərkəzində olacaqdı. Məkkə məscidi şahın elə öz hakimiyyəti dövründə də inşa edilir. Üç tağlı fasad tək parça qranitdən yonulub. Onun hazırlanması 5 il vaxt alıb. İnşaat işlərinə 8000 işçi cəlb olunub. İnşaatın təməlini Məhəmməd Qulu şah özü qoyub. Lakin, məscidin istifadəyə verilməsi Monqolların Heydərabadı işğal etməsindən sonar hakimiyyətə gələn Auqanzrebin dövrünə təsadüf edir. Məscidin əsas zalının uzunluğu 180 fut, eni isə 220 fut təşkil edir. Bu ərazi 10000 nəfərin ibadət etməsi üçün kifayətdir. 15 tağ əsas zalın tavanını saxlayır.

## Xarici keçidlər
*http://www.fm95pakistan.com/islamic/live-makkah-channel  Canlı Məkkə Kanalı] -Canlı Məkkə Kanalın seyr edin 
*Məkkə məscidinin şəkilləri HyderabadPlanet.com-da 

## Həmçinin bax
Abebe Bikila

**Abebe Bikila** (አበበ ቢቂላ) () – Efiopiyalı marafonçu. Olimpiya Oyunları tarixində ilk dəfə qızıl medal almış Qara Afrikalıdır.Addis Ababada bir stadion onun şərəfinə adlandırılmışdır.

## Həyatı
1960-cı ildə Romada keçiriləcək XVII Yay Olimpiadasına yollanacaq Efiopiya yığmasının marafon qaçışı üzrə atleti Vami Biratu futbol oynayıb, zədə aldıqdan sonra onun yerinə Abebe Bikila adlı başqa atlet çağırılmışdı. Son anda yığmaya çağırılan Abebe əvəzlədiyi atlet qədər potensiallı görünməsə də, öz üzərində səylə çalışaraq ölkəsinin idman tarixində iz qoymağı bacarır. O, sentyabrın 10-da ayaqyalın qaçmaqla marafon qaçışının qalibi olmuşdu. Bu uğurunu Tokioda keçirilən növbəti Olimpiada zamanı təkrarlayaraq, ikinci dəfə qızıl medal qazanan atlet jurnalistlərin sualına — "İstədim ki, bütün dünya Vətənim Efiopiyanın hər zaman əzmkarlıq və qəhrəmanlıqla qələbə qazandığını bilsin." — deyə cavab vermişdi. 37 yaşında avtomobil qəzasında aldığı zədə ucbatından qaçış atletizmi ilə məşğul ola bilmir, lakin idmandan da əl çəkmir, oxatma yarışı ilə məşğul olur. Həmin zədə səbəbindən dünyasını dəyişən atlet 75 000 nəfərin iştirak etdiyi dövlət səviyyəli matəm mərasimində dəfn olunur.

## İstinadlar
Mişel Butor

Fransız roman və esse yazarı **Mişel Butor** (), 14 sentyabr 1926-cı ildə, Fransada Mons-en-Baroeul'da dünyaya gəlmişdir. 1947-ci ildə Sorbonne-də Fəlsəfə təhsilini tamamlayır. Daha sonra Gaston Bachelard'ın şagirdi olur. 1950-ci illərdə Fransada inkişaf edən Yeni Roman axınının qabaqda gələn nümayəndələrindən biridir. Selanik, Mançester və Cenevrədə bir sıra universitetlərdə müəllimliik etdi. 1970-ci ildə isə Vincennes-də professor oldu.

Michel Butor, romanı fəlsəfə və şeirin bir qarışığı olaraq görər. 1957-ci ildə yazdığı "Dəyişmə" adlı romanında, təcrübi roman texnikasının sərhədlərinə çatdığı qəbul edilir. Bu romanı ilə "Renaudot" mükafatını qazanmışdır.

24 avqust tarixli 2016-cı ildə 89 yaşında vəfat etmişdir.

## Romanları
* Passage de Milan (1954)
* L'emploi du temps (Keçən zaman) (1956)
* La Modification (Dəyişmə) (1957)

## Kritikləri
* Histoire extraordinaire: essai sur un rêve de Baudelaire (1961)
* Les mots dans la peinture (1969)
* Improvisations sur Flaubert (1984)
* Improvisations sur Michel Butor: L'écriture en transformation (1993)
* L'utilité poétique (1995)
* Quant au livre: Triptyque en l'honneur de Gauguin (2000)

## İstinadlar
Ektomorf

## Ektomorf qrupu haqqında
**Ektomorf** - Macar Thrash,Groove metal qrupu 1994-ci ildə Zoltán (vokal, gitara) və Csaba Farkas (bas gitara) qardaşlar tərəfindən quruldu. İlk albomlarını "Hangok" 1996-ci ildə çıxartdılar.Daha sonra qrupa barabançı József Szakács qatıldı və 2000-ci ildə bütün dünyaya "Kalyi Jag" albomu satışa çıxarıldı.2002-ci ildə Ektomorf "I Scream Up To The Sky" adlı albom buraxdılar. Albom qrup tarixinin ən uğurlu işlərindən  biri oldu, və bu albomdan sonra qrup Metal Hammer, Hard Rock və bir çox digər populyar musiqi nəşrlərdə də çap edilərək məşhurlamşmağa başlamışlar.

2005-ci ildə Ektomorf  "Instinct" adlı albom buraxaraq, və bu albom hardcore və death metal dinləyiciləri üçün əlverişli albom oldu.
2006-ci ildə Nuclear Blast Records ilə qrup birgə «Live and Raw…You Get What You Give» adlı DVD diski buraxdı.
Ektomorf groove metal üslubunda olsa da qrup aqresivv riflərlə ifa edərək,groove metal üslubunda yenilik etmişdir.
## Diskoqrafiya
;Albomlar
* Kalyi Jag (2000)
* I Scream Up To The Sky (2002)
* Destroy (2004)
* Instinct (2005)
* Outcast (2006)
* What Doesn't Kill Me... (2009)
* Redemption (2010)
* The Acoustic (2012)
* Black Flag (2012)
* Retribution (2014)
* Aggressor (2015)
;Demo-lar
* Hangok (1996)
* Romok alatt (1997)
* Ektomorf (1998)
;EP-lər
* The Gipsy Way (2010)

## İstinadlar
Cavalera Conspiracy

**Cavalera Conspiracy** — Braziliyalı metal qrupu 2007-ci ildə Maks Cavalera (gitara, vokal) və İqor Cavalera (zərb alətləri) qardaşları tərəfindən yaradılmış Braziliyalı və Amerikalı, Thrash metal qrupudur.Artıq bu qardaşları bütün metal sevərlər tanıyırdı.Sepultura və Soulfly məşhur olmuşdular.Maks indi də Soulfly qrupunda vokal və gitarada çıxış edir.2008-ci il martın 25-də "Inflikted" ilk albomlarını "Roadrunner Records" şirkəti tərəfindən çıxartdılar.

## Qrup Üzvləri
* Maks Cavalera — vokal,gitara
* Iqor Cavalera — zərf alətləri
* Mark Rizzo — gitara
* Conni Chow — bas gitara

## Albomları
* Inflikted (2008)
* Blunt Force Trauma (2011)
* Pandemonium (2014)
Masada

**Masada** ( — "qala") — İsrailin cənubunda Nəcəf çölündə yerləşən qala.

Bu gün bu yer turistikdir və Təbiət və Milli Parklar İdarəsinin məsuliyyəti altında olan Masada Milli Parkına sərnişinləri birbaşa aparan kanat yolu var.

Romalılara təslim olmaq istəməyən yəhudilər bu qalaya sığınır. Romalılarla yəhudilər arasındakı münaqişələrin əsasını din təşkil edirdi. Onlar istəyirdilər ki, yəhudilər öz inanclarını tərk etsinlər. İnanca görə, Masada qalası içərisində gizlənən yəhudilər, qurtuluş ümidlərinin tükəndiyini düşünüb və aralarından silah istifadə etməyi bacaran 10 şəxsi 950 insanı öldürmələri üçün vəzifələndirirlər. Qaydaya görə, bu 10 adam, digər 950 adamı öldürdükdən sonra, 10 nəfər arasında bir nəfər seçirlər və həmin bir nəfər 9 yəhudini öldürdükdən sonra özünə qəsd etməli idi. Şərt olaraq heç kimin sağ qalmaması qoyulmuşdu həmin seçilmiş insanların öhtəliyinə. Lakin toplu intihardan yalnız 2 qadın və 5 uşaq həyatda qalmışdır ki, onlar da bu dəhşətli hadisəni gələcək nəsillərə çatdırıb.
Çezare Lombrozo

**Çezare Lombrozo** (; ) — kriminologiya və cinayət hüququnda antropoloji istiqamətin əsasını qoyan və əsas ideyasını anadangəlmə cinayətkar olduğunu təşkil edən italyan həbsxana həkim-psixiatrı.

## Həyatı
Lombrozo 6 noyabr 1835-ci ildə Veronada varlı yəhudi ailəsində anadan olmuşdur. O, Paduya, Vyana, Parisdə olan universitetlərdə ədəbiyyat, linqvistika və arxeologiyanı öyrənsə də, sonradan öz planlarını dəyişərək 1859-cu ildə orduda cərrah kimi fəaliyyət göstərməyə başlayır. 1866-cı ildə Paviyada dəvət olunmuş rektor təyin olunsa da, 1871-ci ildə Pezaroda yerləşən psixiatriya xəstəxanasına rəhbərlik etmişdir. Lombrozo 1876-cı ildə Turin universitetinin məhkəmə tibbi və ictimai gigiyena şöbəsinin professoru təyin olunur. Həmin ildə o özünün daha vacib və nüfuzlu işi hesab edilən *L Uomo delinquente* (*Cinayətkar insan*) əsərini yazmışdır. O, 1909-cu ildə Turində vəfat etmişdir.

## Əsərləri
1863-cü ildə Lombrozo özünün *Dahilik və Dəlilik* kitabını nəşr etdirir. O, bu kitabda dahi insanlarla dəlilər arasında paralel şəkildə müqayisələr aparmışdır. Bu kitabda o, bəşəriyyətin böyük nümayəndələrinin əməli şəkildə diaqnozunu vermişdir. Lombrozonun öz kitabında haqqında yazdığı məşhur insanların hamısı artıq dünyasını dəyişdiyindən onlar yazılanları təkzib edə bilmirdilər. O, bu əsərində dahi insanlarla dəli insanların fiziki oxşarlığı və müxtəlif hadisələrin (atmosfer, irsiyyət) dahiliyə və dəliliyə təsiri haqda yazmışdır. Bu əsərdə o, çoxlu misallar gətirərək, yazıçıların bir çoxunda psixi pozuntunun, dahi insanların xüsusi özünəməxsusluqlarının olmasını və dahi insanların eyni vaxtda dəlilikdən əziyyət çəkdiyini bildirmişdir.
Lombrozo cinayətkarları 4 tipə ayırmışdır:

* Qaniçən
* Oğru
* Zorbalıq edən
* Fırıldaqçı

Nəzərə almaq lazımdır ki, verilən tipologiya bugünə qədər də saxlanılır.

## İstinadlar

## Xarici keçidlər

* video
Diff

**Diff** — İki fayl arasında fərqi tapıb, ekrana vermək üçün utilitdir. İlk versiyası 70-ci illərdə Unix əməliyyat sistemində yazılmışdır.

## Həmçinin bax
* Unix utilitlərinin siyahısı

## Xarici keçidlər
*  GNU Diffutils
*  GNU wdiff
Rsh

**Rsh (Remote Shell)** - terminal vasitəsilə uzaqdakı (remote) komputeri idarə etmək üçün alət. TCP protokolundan və 514-cü portdan istifadə edir. Əsas mənfi cəhəti, təhlükəsiz olmamısıdır. Çünki şəbəkədən məlumatı şifrələnməmiş halda göndərir.

## Xarici keçidlər
*rsh - remote shell  - rsh Bələdçi səhifəsi.
Tay çi çuan

[thumb|250px|right|Tay çi çuan [Şanxayda]]
**Tay çi çuan**(T'ai chi ch'uan / Taijiquan, 太極拳) Çin döyüş sənətinin daxili stillərindəndir ki müdafiə təlimi və sağlamlıq faydaları üçün istifadə edilir.

## İstinadlar

## Xarici keçidlər

*Dünya Tay çi federasiyası
*Tay çi çuan və vuşunun daxili döyüş sənətləri  İrantaichi.com
Ю

**Ю**-Yu və ya Ü səslərinə ekvivalent Kiril əlifbası hərfi.(Ю: Böyük Hərf. Ю: Kiçik hərf)

## Hesablama kodları

## Ədəbiyyatı
* Карский Е. Ф. Славянская кирилловская палеография / отв. ред. акад. В. И. Борковский. — 2-е изд., факсимильное. — Л., М.(факс.): Из-во АН СССР; из-во "Наука" (факс.), 1928, 1979 (факс.). — С. 205–206. — 494 с. — 2700 экз.
Å

**Å** (kiçik hərf: **å**) — İsveçcə, Danca, Vallonca, Norveçcə və Fincədə səsləri qarşılamaq üzrə istifadə edilən hərf.

## Mənşə

Å, mənşəyi Şimali Avropa olan bir hərfdir. Almancada *Aal* və ya *Haar* (Skandinaviyada * al*,* har*, İngiltərədə *eel*, *hair*) şəklində yazılan bu səsi qarşılamaq üçün yaradılmışdır. Hərf, qədim skandinav dilində iştirak edən "á" hərfi yerinə istifadə edilməyə başlamışdır. Hal-hazırda onsuz da əksəriyyət *A* hərfini bu hərf şəklində oxunduğu üçün, hərf dilçilər tərəfindən gərəksiz görünür.

## Mənbə
* Pettersson, Gertrud (1996), *Svenska språket under sjuhundra år: en historia om svenskan och dess utforskande*, Lund: Studentlitteratur, ISBN 91-44-48221-3
Elmer Fadd

**Elmer Fadd/Ağıllı**  (ing.Elmer Fudd/Egghead)- Looney Tunes franşizasının uydurulmuş multiplikasiya qəhrəmanı, Baqz Banninin qəddar düşməni. Süjetə əsasən, onun məqsədi Baqz Bannini ovlamaqdır, lakin hər dəfə bu ovçunun ya da ikinci dərəcəli qəhrəmanlardan birinin ağır yaralanması  ilə bitir. Elmerin fərqləndirici cizgiləri kimi onun spesifik və asan başa düşülən danışıq tərzidir. O, “R” və “L” hərflərini “W” hərfi kimi tələffüz edir. Belə ki, “Watch the road rabbit!” ifadəsi “Watch the woad wabbit!” ifadəsinə çevrilirdi. Elmerin əsas işlətdiyi ifadə “Be vewy vewy quiet,  I’m  hunting wabbits”di və bu ifadə əsasən “huh-uh-uh-uh-uh-uh” gülüşü ilə bitir.

Elmer Faddın iştirakı ilə ən populyar cizgi filmləri- Çak Consun şedevri “Bu nə operadır,əzizim?” (nadir hallardan biridir ki, bu cizgi filmində Elmer Baqz Banniyə qalib gəlir) , Sevilya dovşanı və “Ov haqda trilogiya”dır.

## Yaranması

Ağıllı – "Şən Melodiyalar"(“Merrie Melodies”)  seriyasından Leon Şklensinqer tərəfindən yaradılmış ilk daimi personajdı. 1937-ci ildə Teks Everi yeni personajı ilk dəfə qısa cizgi filmləri seriyası olan “Ağıllı yenidən qayıdır” da nümayiş etdirmişdir. Ağıllı ilk əvvəl kartof  burunlu, yumurtaya oxşar başla təsvir olunmuşdur.( Buradan da ona “Yumurtabaş” (Egghead) ləqəbi verilmişdi)

## Populyar mədəniyyətə təsiri

Elmerin danışıq qüsuru o qədər məşhurdur ki, Google istifadəçilərə axtarış sisteminin dilini Elmir Faddın dilinə dəyişmək ixtiyarını vermişdir.

Məşhur komik və aktyor Robin Vilyams qısa komediya miniatürası ilə çıxış edərkən, Brüs Sprinqstinin “Yanğın” mahnısını Elmer Faddın səsi ilə oxumuşdur.
Jan Fransua de Laperuz

**Jan Fransua de Qalo, qraf de La Peruz** (ənənəvi yazılışı Laperuz; 23 avqust 1741, Qo, Albi — 1788)- hərbi-dəniz zabiti, məşhur fransız dəniz səyyahı. Dünya səyahətinə çıxdığı bütün heyətlə birlikdə Santa-Kruz adalar qrupuna daxil olan Vanikoro adasında həlak olmuşdur.

## Həyatı
Jan Fransua de Laperuz 15 yaşında Brestdə yerləşən Kral hərbi-dəniz Akademiyasına daxil olmuşdur (1756-cı il). Hələ 17 yaşında ikən, təhsilinin bitməsinə qalmış Yeddi illik müharibə və Şimali Amerika sahillərində müxtəlif döyüşlərdə iştirak etmişdir. 18 yaşında marşal de Konflan ilə admiral Houk arasında baş vermiş döyüş zamanı yaralanmış və əsir götürülmüşdür. Nəticədə, 5 il ərzində İl-de-Frans adasında (indiki Mavriki) müxtəlif vəzifələrdə çalışmışdır. "Sena" gəmisinin kapitanı kimi Hindistana 2 dəfə üzmüşdür. O, burada gələcək həyat yoldaşı kreol əsilli Eleonor Bruda ilə tanış olmuşdur.

1777-ci ildə Fransaya qayıdanda Mae qəsrini sultan Maxaraştrın donanmasının hücumundan qoruduğuna görə Müqəddəs Lüdoviq ordeni və leytenant rütbəsi ilə təltif olunmuşdur. Fransanın hərbi-dəniz donanmasının zabiti kimi ABŞ İstiqlaliyyət müharibəsində və ingilislərə qarşı Antil adalarından Labradora qədər ərazidə baş vermiş döyüşlərdə iştirak etmişdir.

Paris sülh müqaviləsinin bağlanmasından sonra kral XVI Lüdoviqin özü şəxsən ona dünya səyahətinə çıxmağı tapşırır. Laperuz və onun komandasının üzvləri haqda sonuncu xəbər 1788-ci ilin yanvarına təsadüf edir. 1826-cı ilə qədər onların taleyi naməlum qalmışdır.

## Səyahəti
O öz səyahətinə 1785-ci ildə başlamışdır. Onun səyahətinin qarşısında fransız bazaların möhkəmlənməsinə əsaslanan coğrafi, etnoloji, iqtisadi (balinaların ovunun və xəz malların əldə edilməsini öyrənmək), siyasi məsələlər durmuşdu. O, bu səyahətə "Astrolyabiya", "Bussol" gəmiləri ilə çıxmışdır. Onun komandası ilk öncə Horn burnunu keçərək Çilidə, Pasxa adasında və Havay arxipelaqında olur. 1786-cı ilin sonunda onlar Alyaskaya çatırlar. Bir müddət burada dayandıqdan sonra yenidən Sakit okeana çıxaraq Asiyaya yollanırlar. Onun komandası Saxalinə çatdıqdan sonra Saxalinlə Hokkaydo adası arasında 101 km uzunluğa malik boğaz kəşf edirlər (indiki Laperuz boğazı).

Laperuzu sonuncu dəfə Yeni Kaledoniya, Santa-Kruz adası, Süleyman adalarına tərəf yollanan yerdə görüblər. Bundan sonra heç kim onu nə görüb, nə də onun haqda eşitmişdir.

## Ekspedisiyanın izlərinin axtarışı
Laperuzun ekspedisiyasının yoxa çıxması hamını narahat etmişdir. Rəvayətə görə, XVI Lüdoviqin cəllada eşafotda son sözləri "Laperuzdan bir xəbər yoxdur?" sualını verməsi olmuşdur.

Axtarışlar təxminən 40 ilə yaxın davam edir. 1826-cı ildə ingilis kapitanı Piter Dillon Vanikoro adasında gəmi qəzasının qalıqlarına rast gəlir. 1828-ci ildə bu adaya Dümon-Dürvil "Astrolyabiya" adlı gəmisi (Laperuzun gəmisinin şərəfinə adlandırmışdır) ilə gələrək kapitan Dillonun xəbərini təsdiq edir və qəza yerində abidə qoydurur.

## Rusiyada Laperuzun şərəfinə qoyulan abidələr
1843-cü ildə Petropavlovskda Laperuza ağacdan heykəl qoyulsa da, Petropavlovsk müdafiəsi zamanı dağıdılımışdır. Abidə 1882-ci ildə yenidən bərpa olunmuşdu.

## İstinadlar
Ville Valo

**Ville Valo** əsl adı **Ville Hermani Valo** 1976-cı il noyabrın 22-də Finlandiyada doğulub.HIM (His Infernal Majesty) qrupunun vokalistidir. O, gitara və zərb alətlərində ifa edə bilir. Ville musiqini uşaqlıqdan sevməyə başlamışdı. 9 yaşına gəldiyində Helsinkidə olan pop və jazz konservatuvarına qatıldı. Anası və atası onun musiqiyə olan maraq və qabiliyyətini hiss edərək onu Tapio Rautavaara və Raul Badding Somerjoki kimi məşhur Fin musiqiçilərlə tanışdırdılar. Qohumu Villeni daha ağır musiqi qrupları Kiss, Black Sabbath və Iron Maiden ilə tanış etdi. Artıq Ville peşəkar bir musiqiçi idi. 1991-ci ildə Ville, Mikko Lindström ve Mikko Paananen ilə HIM qrupunu yaratdılar.
## Oxudu duetlər və layihələr
*Skreppers(1995)
*Apocalyptica(1996)
*The 69 Eyes(1997)
*Tehosekoitin(1999)
*The 69 Eyes(1999)
*Neljä Ruusua & HIM (1999)
*Agents- Paratiisi, Jykevää On Rakkaus, Ikkunaprinsessa, Valo Yössä (Tuomari Nurmio Cover) (1999)
*Tributti Tuomari Nurmio: Ville Valo & Others (2000)
*The 69 Eyes(2000)
*Musta Paraati, Ville Valo, Gas Lipstick & Others (2001)
*Daniel Lioneye And The Rollers/Daniel Lioneye And The Blues Explosion (2001)
*The 69 Eyes & Thulsa Doom (2001)
*Five Fifteen- The Prostitute & Season Of The Witch (2001)
*The 69 Eyes(2002)
*The Skreppers, Ville Valo, Migé Amour & Lily Lazer (2002)
*The Mission(2002)
*Lowemotor Corporation- Love Me (2003/2004)
*The Skreppers(2004)
*The 69 Eyes- Beneath the Blue (2004)
*Apocalyptica & Lauri Ylönen - Bittersweet (2004) (FIN: #1, D: #6)
*Two Witches- Dracula Rising (2005)
*Bloodhound Gang - SometHIng Diabolical (2005)
*Isabelle's Gift - If I Die Tonight (2006)
*Cradle of Filth - The Byronic Man (2006)
*Daniel Cavanagh - Inner silence(Acoustic)(2006)
*Ville Valo & Tommi Viksten - Kun Minä Kotoani Läksin (2006)
*Kari Tapio- Täällä Pohjantähden Alla (2006)
*Ville Valo & Natalia Avelon - Summer Wine (2007) (FIN: #1, D: #2, AU: #4, CH: #2, GR: #1)
*Ville Valo & Mariam "Manna Lindström" Jäntti - Just for Tonight (2007)
*Dani Filth - Untitled (Tribute to Black Sabbath) (2010)
*Anathema - Angels Walk Among Us (2010)
Chimaira

**Chimaira** — 1998-ci ildə Klivlenddə gitarist Ceyson Heycer və vokalist Mark Hanter tərəfindan yaradılan ABŞ metal musiqi qrupu.

## Haqqında
Qrupun adı yunanca "əjdaha" mənasına gəlir. Qrup 2001-ci ildə ilk debüt "Pass Out of Existence" adlı studiya albomunu buraxmışdır.

## Qrup üzvlər

### İndiki üzvləri
* Mark Hunter — vokal (1998-indiyədək)
* Austin D'Amond — zərb alətləri (2011-indiyədək)
* Sean Zatorsky — sintezator, köməkçi vokal (2011-indiyədək)
* Emil Werstler — gitara (2012-indiyədək), bas-gitara (2010–2011), ritm gitara (2009)
* Jeremy creamer — bas gitara (2012-indiyədək)
* Matt Szlachta — ritm gitara (2012-indiyədək)

### Keçmiş üzvləri
* Jason Həcər — gitara (1998–1999), ritm gitara (1999–2001)
* Andrew Ermlick — bas-gitara (1998–1999)
* Jason Genaro — zərb alətləri (1998)
* Rob Arnold — gitara, bas gitara (1999–2011)
* Rob Lesniak — bas-gitara (1999–2000)
* Andols Herrick — zərb alətləri (1999–2003, 2006–2011)
* Chris Spicuzza — sintezator, köməkçi vokal (2000–2011)
* Jim LaMarca — bas-gitara (2000–2008, 2008–2010)
* Matt DeVries — ritm gitara (2001–2011)
* Richard Evensand — zərb alətləri (2003–2004)
* Kevin Talley — zərb alətləri (2004–2006)
* Ben Schigel — zərb alətləri (2011)

## Diskoqrafiya

### Studiya albomları
* Pass Out of Existence (2001)
* The Impossibility of Reason (2003)
* Chimaira (2005)
* Resurrection (2007)
* The Infection (2009)
* The Age of Hell (2011)
* Crown of Phantoms (2013)
Saqqal vergisi

**Saqqal vergisi** () — müxtəlif dövrlərdə saqqal saxlayan kişilərə tətbiq olunan vergidir.

5 sentyabr 1698-ci ildə Rusiya çarı I Pyotr saqqal saxlayanlardan saqqal vergisi ödəmələrini tələb edən fərman vermişdi. Keşişlərdən və kəndlilərdən başqa bütün əhali ya saqqalını qırxmalı, ya da vergi verməliydi. Kəndlilər şəhərə daxil olduqda və ya çıxdıqda saqqal rüsumu ödəyirdilər. Vergini ödəyənlər xüsusi ödəmə tarifi olaraq "saqqal sikkələri" (və ya "saqqal nişanələri", "saqqal tarifi") alırdı. "Saqqal sikkə"lərinin ayrı-ayrı vaxtlarda 3 müxtəlif növü olmuşdu. 1705-ci il göstərişilə, saqqala görə ödəmələrin 4 forması ayırd edilmiş, 10 il sonra adambaşına 50 rubl olmaqla, vahid formaya salınmış, 1772-ci ildə isə bu ödəmələr tamamilə ləğv edilmişdi.

Saqqal vergisi Rusiyadan əvvəl XVI əsrdə İngiltərə və Fransada tətbiq edilmişdi.
Bernulli paylanması

**Bernulli paylanması** — ehtimal nəzəriyyəsi və statistikada *p* ehtimalla 1 uğur dəyəri alır və *q=1-p* ehtimalı ilə 0 xəta dəyərini alır. Beləliklə, əgər X təsadufi dəyişəndirsə, bu paylanma ilə alırıq:
:  \Pr(X=1) = 1 - \Pr(X=0) = 1 - q = p.\!

## İstinadlar

## Xarici keçidlər
* Hazewinkel, Michiel, ed. (2001) "Binomial distribution" , Riyaziyyat Ensiklopediyası, Springer, ISBN 978-1-55608-010-4
Əyri meşə

**Əyri meşə** (, ) — Polşada qeyri-adi təbiət abidəsi; Polşanın şimal-qərbində yerləşən Qərbi Pomeraniya voyevodalığının ətrafında yerləşən əcaib formalı şam ağaclarından ibarət meşə.

Bu meşənin məşhur olmasının səbəbi isə buradakı ağacların maraqlı gövdələridir. Ona görə də bu qeyri-adi meşəni adətən "Əyri meşə" yaxud da "Sərxoş meşə" adlandırırlar.

Bu meşənin tarixi 1930-cu illərdən başlayır. Belə ki, həmin illərdə Almaniya ilə sərhəd bölgəsi olan Pomeraniyada təxminən 400-ə qədər şam ağacı əkilmişdir. 1,7 hektarlıq sahəni əhatə edən meşədə ağacların gövdələri yerdən təxminən 25 santimetr hündürlükdə və yalnız şimal istiqamətində 90 dərəcə əyilir, daha sonra isə yenidən düzləşir. Ağacların bu cür inkişaf etməsinin səbəbini bu günə qədər heç kim bilmir.

Maraqlıdır ki, bu meşənin yaxınlığında yerləşən digər bütün şam ağacları tamamilə normal formadadır.

Bəziləri ağacları bu yerlərdə əsən güclü küləklərin əydiyini deyirlər. Bəziləri də ağacların belə vəziyyətə düşməsinə insanın hansısa formada müdaxiləsinin də səbəb ola biləcəyi istisna etmirlər. Belə ki, bu ağacların sırf mebel istehsalı üçün əkildiyini sübut etməyə çalışanlar da var.

Ən maraqlı versiya isə budur: deyilənə görə, guya bir seleksiyaçı ağacları ona görə əkib ki, insanlar azmasınlar, yaxud azanda da yolu tapsınlar. Ona görə bütün ağaclar şimala tərəf əyilib. İkinci Dünya müharibəsi seleksiyaçının bu maraqlı ideyasını sona qədər başa çatdırmağa mane olub.

Qeyri-adi mühit müşahidə olunduğu əyri meşədə müşahidə olunan digər qeyri-adi hadisə isə burada quşların yaşamamasıdır. Hazırda əsl turizm məkanına çevrilən meşə təbiət abidələri siyahısına daxil edilib və dövlət tərəfindən qorunur.

## İstinadlar

## Xarici keçidlər

*  
* Möcüzəli "Əyri Meşədən" şəkillər
* Polşa turizmi
Mozilla Thunderbird

**Mozilla Thunderbird** — Mozilla fondu tərəfindən yaradılan azad və açıq kodlu, çarpaz platformalı email, xəbər və chat (client) proqramıdır. Mozilla Thunderbird bir neçə email hesabını eyni zamanda istifadə etməyə imkan verir.

## İstinadlar
 

## Xarici keçidlər
Kate

**Kate** (**K**DE **A**dvanced **T**ext **E**ditor) — KDE tərəfindən yaradılan mətn redaktorudur. UTF-8, UTF-16, ISO-8859–1 və ASCII kodinqlərini dəstəkləyir. Sintaksi tanıma (highlighting) xüsusiyyətinə malikdir. C++ dili ilə Kate üçün pluginlər yazmaq mümkündür.

## İstinadlar

## Xarici keçidlər
* Rəsmi vebsaytı
* [irc://irc.freenode.net/kate #kate] freenode üzrə
ASCII

1963-cü ildə mətn tipli informasiyanın kodlaşdırılması üçün ASCII standartı American Standard Code for Information Interchange qəbul edilmişdir. Bu standartdan 128 müxtəlif simvolun – ingilis əlifbasının baş və kiçik hərflərinin, 0-dan 9-a qədər rəqəmlərin, durğu işarələrinin və xüsusi idarəedici simvolların təsviri zamanı istifadə edilir.

## ASCİİ çap oluna bilən simvollar

## Mənbə
* Əliquliyev R. M., Salmanova P. M. İnformasiya cəmiyyəti: maraqlı xronoloji faktlar. Bakı: "İnformasiya Texnologiyaları" nəşriyyatı, 2013, 169 səh.
Riyaziyyat Ensiklopediyası

**Riyaziyyat Ensiklopediyası** (The Encyclopedia of Mathematics (EOM)) — onlayn viki şəklində riyaziyyat üçün pulsuz böyük arayış əsəridir. Bu əsər kitab və CD-ROM şəklində də mövcuddur. Bu ensiklopediya, Sovet Matematiçeskaya entsiklopediyasından (1977) tərcümə olunmuşdur ki, ilk İvan Vinoqradov tərəfindən rus dilində redaktə və nəşr edilmişdir.

## İstinadlar

## Xarici keçidlər
* Onlayn Riyaziyyat Ensiklopediyası
Ələddin (seriyalar)

**Ələddin (seriyalar)** — "The Walt Disney Company" şirkəti tərəfindən istehsal edilən cizgi seriyalarıdır.

## Cizgi filmləri
* Ələddin
* Cəfərin qayıdışı
* Ələddin və quldurlar kralı

## Saundtrek
* Ələddin

## Oyunlar
* Disney’s Aladdin (Capcom)
* Disney’s Aladdin (Virgin Interactive)

## İstinadlar
İspaniya ikinci futbol divizionu

**Sequnda Divizión** (*[[İspan dili|isp]]. *'Segunda División**'') — [[İspaniya|İspaniyada]] [[La Liqa]]dan sonra ikinci peşəkar [[futbol]] liqasıdır. Bu liqanı ilk 3 sırada bitirən komandalar La Liqaya qalxır, La Liqanı son 3 yerdə bitirən komandalar isə Sequnda Divisióna düşür. [[1929]]-cu ildə yaradılmış bu liqada hal-hazırda 22 klub mübarizə aparır.

== Klublar == 
2023-24 mövsümündə Liqada 22 komanda çıxış edib, o cümlədən  [[Sequnda Divizionu 2022-23|2022-23 - mövsümündən]] ilk 15 komanda, üçü [[La Liga 2022-23]] - dən düşüb və dördü nümunə 2022-23 - dən yüksəlib. [[Elche CF|Elçe]], [[Espanyol FK|Espanyol]] və [[Real Valyadolid FK]] [[La Liga|La Ligadan]] düşüb, [[SD Amorebieta|Amorebieta]], [[Racing de Ferrol|Rasinq Ferrol]] birbaşa yüksəlib, [[elan Alcorcon|Alkorkon]] və [[CD Eldense|Eldens]] isə promo playoff qazanmışdılar.

== Tarixi ==
* Bu çempionat [[1929]]-cu ildə [[İspaniya Futbol Federasiyası]] tərəfindən yaradılıb. [[1963]]-cü ildə bəri bu liqa [[Liga de Fútbol Profesional|LFP]]'yə məxsusdur.
* 16 avqust 2006 tarixində [[Liga de Fútbol Profesional|LFP]] ilə [[Banco Bilbao Vizcaya Argentaria|BBVA]] bankı arasında bağlanmış müqavilədən sonra **Segunda División**  **Liga BBVA** olaraq adlandırıldı.
* 4 iyun 2008-ci ildə isə yeni sponsorla bağlanmış müqavilədən sonra liqa **Liga Adelante''' adını alır.
* 2016-cı ildə La Liga 123, 2019-cu ildə La Liga Smartbank və 2023-cü ildə LaLiga Hypermotion adından istifadə etdi.

## Xarici keçidlər
*The Rec.Sport.Soccer Statistics Foundation list of "Segunda División" Champions
*Rəsmi vebsəhifəsi
*Tables and Fixtures on aragon.ws
*Facebook səhifəsi
*Twitter səhifəsi
*Instagram səhifəsi
Lüdviq Büxner

**Fridrix Karl Kristian Lüdviq Büxner** (; d. 29 Mart 1824, Darmştadt - ö. 1 May 1899) — materialist Alman mütəfəkkiri və yazıçı Georq Büxnerin qardaşı.

## Həyatı

Baxışları L.Feyerbax və P.J.J. Kabanisin ideyalarının təsiri altında formalaşmışdır. Büxner üçün başlanğıc maddə ilə eyniyyət təşkil edən və bir sıraxassələrə, yaxud qüvvələrə (onlardan ə mühümü hərəkətdir) malik materiya anlayışıdır. Büxnerə görə, təbiətin aynası kimi başa düşülən fikir, şüur yüksək təşkil olunmuş materiyanın – beynin məhsuludur və ruhani yalnız beyin funksiyalarının məcmusudur. Büxner sosial darvinizm ideyalarının müdafiəçisi olmuş, yaşamaquğrunda mübarizəni (ka pitalist rəqabətini) sosial inkişafın əsası hesab etmişdir. 1881-ci ildə Azad fikirlilərin Alman İttifaqını yaratmışdır. Büxnerin ideyaları F. En gelsin materiyanın hərəkət formalarını təsnif etməsinə təsir göstərmişdir.

Dialektik olmayan bir materializmin yorulmaz müdafiəçiliyini etmiş olan Büxner, kainata dair açıqlamanın əsas prinsipləri olaraq yalnız güc və maddəni götürmüş, mənəvi bir ruhun yaranmasından heç bir şəkildə söz edilə bilməyəcəyini dilə gətirmişdir.

Bu dialektik olmayan sistem Mexanizm adı ilə də açıqlana bilər. Pol Anri Holbax'ında xələfi olaraq görə biləcəyimiz bu mütəfəkkir, tam bir Hegel əleyhdarı olaraq düşünülə bilər.

## İstinadlar
Paralel hesablama

**Paralel hesablama** — bir neçə hesablamanın eyni zamanda edilməsidir. Elə böyük məsələlər olur ki, onlar kiçik hissələrə bölünə bilirlər və bu kiçik hissələr paralel olaraq hesablana bilir.

## Xarici keçidlər

*Paralel hesablama  Open Directory Project saytında
Cat

**Cat** — faylın içindəkiləri göstərmək üçün istifadə olunan *nix alətidir.

## İstifadəsi
Faylın içindəkiləri göstərmək üçün:


```
cat <faylın_adı>
```


Faylın içindəkiləri başqa bir fayla göndərmək üçün:


```
cat <faylın_adı> > <ikinci_fayl>
```


Faylın içindəkiləri başqa bir fayl yapışdırmaq üçün:


```
cat <faylın_adı> >> <ikinci_fayl>
```


## Xarici keçidlər
*  UUOC Awards
Şərti havayı proqram təminatı

**Şərti havayı proqram təminatı** () — müəlliflik hüququ qorunan və pulsuz yayılan, ancaq, adətən, qeydiyyatdan keçmək və sənədləri, proqramı yeniləməyə gərəkli olan məsrəflərin yerini doldurmaq üçün məhsuldan razı qalan istifadəçilər tərəfindən dəyəri ödənilən proqram təminatı.
## İstinadlar

## Xarici keçidlər
Shareware  Open Directory Project saytında
Apache Hadoop

**Apache Hadoop** — Apache v2 lizenziyası ilə buraxılan, açıq kodlu, proqram təminatı framevorkudur. Apache Hadoop böyük həcmli verilənləri kompüter qruplarında (cluster) paylanmış şəkildə emal edir və paylanmış şəkildə saxlayır. Apache Hadoop proqramlara minlərlə kompüterlə və petabaytlarla məlumatla işləməyə imkan verir.

Apache Hadoop framevorku aşağıdakı hissələrdən ibarətdir: 
* Hadoop Common - digər Hadoop modulları üçün lazım olan kitabxana və utilitlərdən ibarətdir;
* Hadoop Distributed File System (HDFS) 
* Hadoop YARN
* Hadoop MapReduce

## İstinadlar

## Xarici keçidlər

*
Qaradaşlı

**Qaradaşlı** (; *İtsria*)  — Gürcüstanın Bolnisi rayonunda yerləşən kənd. Gürcüstanın cənub-şərq hissəsində, tarixi Borçalı mahalı ərazisində yerləşir.
## Tarixi
1990-1991-ci illərdə Gürcüstan rəhbərliyinin rayondakı etnik azlıqların yaşayış məntəqələrinin tarixi toponimlərini dəyişdirməsi nəticəsində Qaradaşlı kəndinin adı dəyişdirilərək İtsria adlandırılmışdır.

Yerli əhali arasında kəndin ikinci adı olan Qaraçöp də geniş yayılmışdır.

## Coğrafiyası
Kənd Bolnisi rayon mərkəzindən 15 km aralıda, dəniz səviyyəsindən 750 metr yüksəklikdə yerləşir.
## Əhalisi
Gürcüstan Dövlət Statistika Komitəsinin məlumatına görə, 2002-ci ilin rəsmi siyahıyaalınmasına əsasən, kəndin əhalisi 249 nəfərdir və 100% azərbaycanlıdır.
## İqtisadiyyatı
Əhali əsasən qoyunçuluq, maldarlıq və tərəvəzçiliklə məşğuldur.
## İstinadlar
Arakel

**Arakel** — erməni kişi adı.

* Arakel Təbrizli — erməni əsilli salnaməçi, tarixçi və din adamı.

;Digər
* Arakel — Gürcüstanın Bolnisi rayonunundakı kəndin digər adı.
* Arakel (Xocavənd) —
* Arakül —
Mathematica

**Mathematica** – hesablama proqram təminatı olub, elmi, mühəndislik və riyaziyyat sahələrində hesablamalar etmək üçün istifadə olunur. Proqram Wolfram Research tərəfindən yaradılıb.

## Xüsusiyyətləri
* Elementar riyazi funskiyalar kitabxanası
* Xüsusi riyazi funksiyalar kitabxanası
* Qrafikləri analiz etmək və göstərmək üçün alətlər
* Matrislər üzərində əməliyyatlar aparmaq üçün alətlər
* Komplex ədədləri dəstəkləyir
* Səs, şəkil dalğalarını analiz etmək üçün kitabxana
* Paralel hesablama üçün alətlər
* Qrup nəzəriyyəsi funksiyaları
* Kəsilən və kəsilməz hesablamalar üçün ədədi və simvolik alətlər
* Kombinatoryal məsələlər üçün alətlər
## İstinadlar
Tonik

thumb|right|Tonik
**Tonik** - qazlı alkoqolsuz içkidir. Tonik içinə xinin qatılmış sodaya verilən addır. Tonikdən kokteyllərdə çox istifadə edilir. İlk dəfə bu alkoqolsuz içkidən Hindistan və Afrikada malyariya xəstəliyi ilə mübarizə etmək üçün istifadə edilmişdir. Tibbdə tonik yalnız qaz və xinindən ibarət alkoqolsuz içkidir. Bir zamanlar Britaniya Ost-Hindistan şirkəti toniki alkoqol içki cin ilə qatışdırırlar ki, xinin dadı itsin. Bununla da populyar olan cin-tonik kokteyli meydana çıxır. Xinin hesabına Tonik güclü antibiotik kimi istifadə edilir.

## İstinadlar
Fruktaym

**Fruktaym** — qazlı alkoqolsuz içkidir. ABŞ-nin "The Coca-Cola Company" kompaniyası tərəfindən istehsal edilir. Rusiya, Belarusiya və Ukraynada satılır. PET butulkalarında 1-2 litrdə satılır. Müxtəlif dad variantlarında istehsal edilir: Buratino, Limonad, Düşes, "Krem-Soda"

## Xarici keçidlər
*  The Coca-Cola Company Fruktaym Rusca 
* Fruktaym Rusca
Qrenadin

**Qrenadin** — alkoqolsuz içkidir. Qırmızı rəngli şirin siropdur. Ən çox kokteyllərdə istifadə edilir. Bəzən, qrenadinə alkoqol əlavə edirlər. Bu zaman alkoqol içki likör yaranır. Qrenadindən bəzi alkoqollu içkilər — pivə və tekila növləri hazırlanır. Qrenadin ənənəvi olaraq nardan əldə edilir.

## Etimologiyası və mənşəyi
Qrenadin fransızca *grenade* — nar və latınca *grānātum* — toxumlu sözlərindən götürülmüşdür. Qrenadin əvvəllər nar şirəsi, şəkər və sudan hazırlanırdı.

## Kokteyllərdə istifadəsi

Qrenadin ümumiyyətlə həm müasir, həm də klassik kokteylləri qarışdırmaq üçün istifadə olunur. Belçikada o, bəzən Trappist və ya gueuze kimi müəyyən pivələrə əlavə edilir.
Qrenadin həmçinin Roy Roqers, çəhrayı limonad və Şirley Templ kokteylləri kimi bəzi alkoqolsuz içkilərin məşhur tərkib hissəsidir. Sadəcə bir qabda soyuq su və ya soda ilə, bəzən buzla qarışdırılır.

## Xarici keçidlər
* What is Grenadine?
Sensor

**Sensor** — fiziki kəmiyyəti ölçən və onu hər hansı bir müşahidəçi və ya alət tərəfindən oxuna bilən siqnallara çevirən alət. Sensor ona toxunan zaman siqnalı qəbul edir və ona cavab verir.
Sensor alətlə və ya müşahidə ilə fiziki miqdarda ölmələri və siqnalda çevirmələri oxuya bilən çeviricidir. Məsələn, civə şüşəli termometr kolibrovka olunmuş şüşə boruda mayenin genişlənməsi və sıxılmasında ölçülmüş temperaturu çevirir. Termocüt temperaturu voltmeter ilə oxuna bilən çıxış gərginliyinə çevirir. Dəqiqlik üçün çox sensorlar tanınan standartların əksinə karibrovka olunur.
Sensorlar əsas toxunma ilə tutqun və ya aydınlaşmış lampaların və qaldırıcı düymələrin toxunma həssaslığı kimi gündəlik obyektlərdə istifadə olunur. Əksər insanların heç vaxt xəbərdar olmadığı sensorlar üçün həmçinin sonsuz sayda tətbiqlər var. Tətbiqlərə maşınlar, mexanizmlər, kosmos , tibb istehsalat və robot texnikası daxildir.
Sensor adətən elektrik və ya optika siqnalının formasında funksional olaraq əlaqələndirilmiş çıxışı əmələ gətirməklə giriş miqdarına cavab verən qurğudur. Sensorun həssaslığı ölçülmüş miqdarı dəyişəndə sensorun nə qədər çıxış dəyişikliyini göstərir. Məsələn, əgər temperatur 1 °C dəyişəndə termometrin civəsi 1sm hərəkət edirsə, həssaslıq 1sm/c-dir (bu əsasən xətti xüsusiyyət qəbul edən meyilli Dyu Dupleksidir). Çox kiçik dəyişiklikləri ölçən sensorların çox böyük həsaslıqları olmalıdır. Sensorlar həmçinin nə ölçüyə malikdir onlara təsir edir; Məsələn, otaq temperaturlu termometrlər maye termometr qızarkən isti fincana qoyulmuş maye soyuyur. Sensorları ölçülmüş kiçik effektlərə layihələşdirməyə ehtiyac var. Daha kiçik hazırlanmış sensorlar bu və başqa üstünlüklərini tez-tez təqdim edə yaxşılaşdıra bilər. Texnoloji proseslər Mems texnologiyasından istifadə edən mikrosensorlar kimi mikroskopik ölçüdə istifadə edilmiş olan sensorlara daha çox imkan verir. Bir çox hallarda, mikrosensorlar makroskopik yanaşmalar ilə müqayisədə əhəmiyyətli dərəcədə daha yüksək sürətə və həssaslığa nail olur.

## Xarici keçidlər
The Coca-Cola Company

**The Coca-Cola Company** — dünyanın ən böyük şirkətlərindən biri. Əsas binası ABŞ-də yerləşən şirkət çoxlu sayda sərinləşdirici içki istehsal edir.

## Tarixi
"The Coca-Cola Company" şirkətinin əsası 1892-ci ildə ABŞ-də Asa Qriqqs Kandler tərəfindən qoyulmuşdur.İçkinin ixtirası isə, 19-cu əsrin sonlarında Jon Stit Pemberton tərəfindən edilmişdir. "Coca Cola" əvvəlcə əczaxanalarda dərman kimi satılmışdır. Sonralar tərkibindəki bəzi maddələr dəyişdirilmiş və o içki olaraq məşhurlaşmışdır. İçkinin tərkibində yeddi gizli maddə var. Bunların hansı maddələr olduğunu dünyada yalnız iki adam bilir. Maddələrin adları kağız üzərinə yazılıb və bu kağız banklardan birinin xəzinəsində mühafizə edilir.

## İstinadlar

## Xarici keçidlər
* Rusiya rəsmi saytı 
* Rəsmi sayt
Mekka-Kola

**Mekka-Kola** (Mecca-Cola) -  "Mecca Cola World Company" kampaniyasına əsas məhsulu olan sərinləşdirici qazlı alkoqolsuz içkinin markasıdır. Alkoqolsuz içkinin adı Məkkə şəhərinin adından götürülmüşdür. Mekka-Kola müsəlman ölkələrində istifadə edilir. Bu içki 64 ölkəyə ixrac edilir..

## İstinadlar

## Xarici keçidlər
* Mecca-Cola
Kofola

**Kofola** - 1960-cı ildə Çexoslovakiyada (indiki Çexiya və Slovakiya) əsası qoyulan qazlı alqokolsuz içkidir. Pepsi və Kolanın analoqudur. Bu içki Mərkəzi Avropada ən popular içki növüdür. Kofola Slovakiya, Macarıstan və Polşa kimi ölkələrdə iri həcmdə satışa çıxarılmışdır.

## Xarici keçidlər

* Rəsmi sayt
* Rusca rəsmi sayt
Limonad

thumb|right|İçində buz parçaları olan limonad
**Limonad** — limon, su (adətən qazsız, bəzən qazlı) və şəkərdən hazırlanan alkoqolsuz, sərinləşdirici içki. Limondan hazırlandığına görə ona "Limonad" adı verilmişdir. Limonad ilk dəfə Fransada I Lüdovikin hakimiyyəti dövründə yaranmışdır. Limonad bütün dünya ölkələrində məşhurdur.

## Xarici keçidlər
 
* Limonadı hazırlamaq üçün 50 resept
* Limonad bloqu
* Ev limonadının resepti 
* Limonad şirəsinin resepti 
* Limonadlar 

## İstinadlar
Bionad

**Bionad** — müxtəlif otlardan hazırlanmış şirin qazlaşdırılmış alqokolsuz içkidir. Bionad istehsalı ilk dəfə 1995-ci ildə Almaniyada Diter Laypold tərəfindən başladılmışdır. Bionadın hazırlanmasında su, arpa və təbii aromatizatorlardan istifadə olunur. Bionad şüşə butulkalarında 0,33 litr, plastik butulkalarda isə 0,5 litr həcmində istehsal edilir.

## Xarici keçidlər

* Rəsmi sayt
* The Bionade Success Story: Organic Soda 'Made in Germany' Takes on the World
Milkis

**Milkis** — müxtəlif otlardan hazırlanmış şirin qazlaşdırılmış alqokolsuz içkidir. Milkis ilk dəfə 1915-ci ildə Cənubi Koreyada hazırlanmışdır. Tərkibi su, şəkər, fruktoza, karbon-dioksid (E290), quru süd, fosforit turşusu və limon turşusu (E330) ibarətdir. Milkisin 10 tərzdə dadı vardır. Tərkibinə A, C, D3 vitaminləri daxildir. Alüminium bankalarda 250 ml, plastik qablarda isə  0,5 və 1,5 litr həcmində istehsal edilir.
 
## Xarici keçidlər
* Lotte Beverages  
* Lotte Chilsung
Ratevani

**Ratevani** (gürcücə: რატევანი) — Gürcüstan Respublikasının Bolnisi rayonunda kənd.

## İstinadlar
Tağılı (Borçalı)

**Tağılı** () və ya **Tanziya** — Gürcüstanda, Aşağı Kartli diyarının Bolnisi bələdiyyəsində kənd. Adı gürcüləşdirilidikdən sonra Tanzia () adlandırılmışdır.

## Əhalisi
1869-cu ildə həyata keçirilmiş kameral (ailə və ya tüstü/ev sayına görə) siyahıyaalınmaya əsasən Tiflis quberniyasının Tiflis qəzasının Tağılı kəndində Azərbaycan tatarlarından ibarət 5 ailə yaşayırdı.

## Şərhlər

## İstinadlar